open-index/open-wikipedia-markdown huggingface dataset:
საქართველო (ტელეკომპანია)

**საქართველო** — დამოუკიდებელი, კერძო ტელეკომპანია, დაფუძნდა 2007 წელს. იმავე წლიდან არხი თანამშრომლობს საქართველოს თავდაცვის სამინისტროსთან. ტელეკომპანია „საქართველოსა“ და თავდაცვის სამინისტროს შორის გაფორმდა ხელშეკრულება, რომლის თანახმადაც ტელეკომპანიის სამაუწყებლო ბადის ძირითადი ნაწილი დაეთმობა თავდაცვის სამინისტროს დაკვეთით დამზადებულ სამხედრო და ისტორიულ გადაცემებს.

## ტექნიკური ინფორმაცია
ტელეკომპანია „საქართველოს“ პროგრამებს საქართველოს ქალაქები შემდეგ არხებზე იღებენ:
* თბილისი - 33
* ქუთაისი - 45
* საჩხერე - 40
* ბათუმი - 33
* გორი - 51
* სენაკი - 52

კატეგორია:საქართველოს ტელეკომპანიები
კატეგორია:სატელევიზიო არხები
კატეგორია:ქართული სატელევიზიო არხები
პეტინესი

**პეტინესი** — სპარსელი გენერალი, რომელიც იბრძოდა გრანიკოსის ბრძოლაში ალექსანდრე დიდის წინააღმდეგ. ბრძოლის დროს ის მეთაურობდა მედების კავალერიას. პეტინესი ბრძოლაში დაიღუპა. 

## ლიტერატურა
*ვალდემარ ჰეკელი — *ვინ ვინ არის ალექსანდრე დიდის ხანაში*, გვ. 203ю

## სქოლიო
კატეგორია:ალექსანდრე მაკედონელი
მეშჰედი

**მეშჰედი** () — ქალაქი ჩრდილო-აღმოსავლეთ ირანში, ხორასან-რეზავის ოსტანის ადმინისტრაციული ცენტრი. 2006 წლის მონაცემებით ქალაქში 2,427,316 კაცი ცხოვრობდა. სიმჭიდროვე 82 კაცი კმ²-ზე.

## სქოლიო 
კატეგორია:ირანის ქალაქები
კატეგორია:ირანის ყოფილი დედაქალაქები
სუბრეგიონი

ს გეოსქემა.]]
**სუბრეგიონი** — ყოველი კონტინენტის ბუნება, მის მცხოვრებთა სამეურნეო საქმიანობა, კულტურული და პოლიტიკური ცხოვრება ამ დიდი სახმელეთო სივრცის ცალკეულ ადგილებში განსხავებულია. დროთა განმავლობაში ჩამოყალიბდა საერთო ნიშნების მატარებელი მსხვილი ისტორიულ-გეოგრაფიული ქვერეგიონები ანუ სუბრეგიონები.

## იხილეთ აგრეთვე 
*ევროპის რეგიონთა კომიტეტი
*კონტინენტი
*რეგიონი
*ინდოეთის სუბკონტინენტი
*სუპერკონტინენტი

## რესურსები ინტერნეტში 
* UN Group of Experts on Geographical Names
* UN Statistics Division's Country and Area Codes Classifications

კატეგორია:გეოგრაფია
Grand Theft Auto: Vice City Stories

***Grand Theft Auto: Vice City Stories*** — არახაზოვანი სტილის მოქმედებით-სათავგადასავლო ვიდეო თამაში. თამაში შექმნა Rockstar Leeds-მა Rockstar North-თან თანამშრომლობით და გამოსცა Rockstar Games-მა 2006 წლის ბოლოს PlayStation Portable-ისთვის, ხოლო 2007 წლის მარტს PlayStation 2-ისთვის. 

## რესურსები ინტერნეტში
*ოფიციალური საიტი
*GTA Vice City Stories საიტზე Grand Theft Wiki
*GTA Vice City Stories საიტზე MobyGames

## სქოლიო
კატეგორია:2006 წლის ვიდეო თამაშები
კატეგორია:Grand Theft Auto
კატეგორია:ღია სამყაროს ვიდეო თამაშები
Grand Theft Auto: Liberty City Stories

***Grand Theft Auto: Liberty City Stories*** — არახაზოვანი სტილის  მოქმედებით-სათავგადასავლო ვიდეო თამაში. იგი არის GTA-ს სერიის მეცხრე თამაში. იგი გამოსცეს ჩრდილოეთ ამერიკაში 2005 წლის 25 ოქტომბერს PlayStation Portable-ისთვის, ხოლო დიდ ბრიტანეთში 2005 წლის 4 ნოემბერს.

თამაშის PlayStation 2-ის ვერსია გამოიცა 2006 წლის 6 ივნისს ჩრდილოეთ ამერიკაში, ხოლო ამავე წლის 22 ივნისს დიდ ბრიტანეთსა და ევროპაში.

## რესურსები ინტერნეტში
* ოფიციალური საიტი

კატეგორია:2005 წლის ვიდეო თამაშები
კატეგორია:Grand Theft Auto
კატეგორია:ღია სამყაროს ვიდეო თამაშები
ალექსანდრე წულუკიძე (მრავალმნიშვნელოვანი)

**ალექსანდრე წულუკიძე** შეიძლება აღნიშნავდეს:

* ალექსანდრე წულუკიძე — ქართველი ქირურგი
* ალექსანდრე წულუკიძე — ქართველი რევოლუციონერი
დენ ჰაუზერი

**დენ ჰაუზერი** (; დ. ნოემბერი, 1974) — ინგლისელი ვიდეო თამაშების პროდიუსერი, სცენარისტი და გამხმოვანებელი, კომპანია Rockstar Games-ის ყოფილი ვიცე-პრეზიდენტი და თანადამაარსებელი (მის ძმასთან სემ ჰაუზრთან ერთად) სახელი გაითქვა „Grand Theft Auto“-ს სერიის გამოცემით.

## რესურსები ინტერნეტში
*

კატეგორია:ვიდეო თამაშების პროდიუსერები
კატეგორია:დაბადებული 1974
კატეგორია:ვიდეო თამაშების სცენარისტები
კატეგორია:ცოცხალი ადამიანები
კატეგორია:ლონდონში დაბადებულები
არახაზოვანი თამაშის სტილი

**არახაზოვან თამაშს** უწოდებენ ვიდეო თამაშს, რომლის ეტაპების გასვლა შესაძლებელია სხვადასხვა ხერხებით. არახაზოვანისგან განსხვავებით, ბევრი ხაზოვანი თამაში მოთამაშეს იძულებულს ხდის გაყვეს მხოლოდ მოვლენების განვითარებას და მას არ ეძლევა თავისუფლება. მაგალითად, არახაზოვანი თამაშის დასრულება შესაძლებელია სხვადასხვა თანმიმდევრობით, შეგიძლიათ აირჩიოთ გამარჯვების რამდენიმე გზიდან ერთ-ერთი, შეასრულო არასავალდებულო მისიები და სხვა. ზოგიერთი თამაში მოიცავს როგორც არახაზოვანი, ასევე ხაზოვანი თამაშის ელემენტებს. ეს ჟანრი სავარაუდოდ გაჩნდა 8-ბიტიანი თამაშების ერის დროს, ისეთი თამაშებიდან, როგორებიცაა: Elite, Mercenary, Cholo და სხვები. არახაზოვანი სტილის თამაშებში შედარებით ცნობილებია: „Grand Theft Auto“-ის სერია, „Jumpgate: The Reconstruction Initiative“, „inFamous“, „Far Cry 2“, „The Elder Scrolls IV: Oblivion“, „S.T.A.L.K.E.R.: Shadow of Chernobyl“, „Assassin's Creed“, „Midnight Club: Los Angeles“, „Prototype“, „Fallout 3“, „Need for Speed Undercover“ და ასე შემდეგ.

თამაშს, რომელიც არის შესამჩნევად **არახაზოვანი** სტილის, ხშირად უწოდებენ **უსაზღვროსა** და **sandbox**-ს (ქვიშის ყუთი).

## სქოლიო
კატეგორია:არახაზოვანი ვიდეო თამაშები
კატეგორია:ვიდეო თამაშის გეიმპლეი
კატეგორია:ვიდეო თამაშის დიზაინი
საბძელი

**საბძელი** — პირუტყვის საკვების — ბზის, თივის, ნამჯის, ჩალის შესანახი სათავსი. აშენებდნენ სხვადასხვა მასალისაგან (ქვითკირი, ქვა, ფიცარი, წნელი და სხვა). საბძელი უმეტესად წაგრძელებული ოთხკუთხა ფორმის ნაგებობა იყო, რომელსაც ტოლფერდა სახურავი ჰქონდა. ამ ტიპის გადახურვას *საბძლურსაც* უწოდებდნენ.

საბძელში ინახავდნენ აგრეთვე სამეურნეო იარაღს: გუთანს, აჩაჩს, კვერთს, არნადს, ნიჩაბ-ფიწალს და სხვა.  საქართველოში სიდიდით განთქმული იყო ჯავახეთის საბძლები. ზოგიერთ კუთხეში საბძელშივე იყო მოწყობილი კალო, სადაც ხორბლეულს  უმეტესად პირუტყვს ფეხით ალეწინებდნენ.

## ლიტერატურა
**ჯალაბაძე გ.*, აღმოსავლეთ საქართველოს სამიწათმოქმედო იარაღების ისტორიიდან, თბ., 1960

კატეგორია:შენობა-ნაგებობები
Dreamcast

**Dreamcast** (იაპ:ドリームキャスト) — Sega-ს უკანასკნელი ვიდეო თამაშების კონსოლი, Sega Saturn-ის მემკვიდრე. Dreamcast არის მეექვსე თაობის ვიდეო თამაშების კონსოლი. გამოშვებული იქნა 1998 წლის 27 ნოემბერს იაპონიაში, კომპანია Sega-ის მიერ. იგი კონკურენციას უწევდა PlayStation-სა და Nintendo 64. კონსოლი გამოშვებული იქნა 15 თვით ადრე PlayStation 2, GameCube-სა და Xbox-ის გამოშვებამდე. თუმცა, მან ვერ შეძლო პოპულარობის მოპოვება PlayStation 2-ის გამოსვლის შემდეგ და სეგამ დახურა პროექტი და დატოვა სათამაშო კონსოლების ბაზარი.

## გალერეა

ფაილი:Fuji_Divers_2000_series_CX-1_Dreamcast_08.jpg|The Divers 2000 CX-1
ფაილი:Sega-Dreamcast-Sports-Black-Console.jpg|"Sega Sports" - შეზღუდული გამოცემა
ფაილი:Sega_Dreamcast_Controller_(PAL).png|Dreamcast-ის კონტროლერი
ფაილი:Sega-Dreamcast-Lightgun-FL.jpg|Dreamcast-ის სინათლის პისტოლეტი
ფაილი:Sega-Dreamcast-Mouse-BL.jpg|Dreamcast-ის მაუსი
ფაილი:Sega-Dreamcast-Keyboard.jpg|Dreamcast-ის კლავიატურა

## ბიბლიოგრაფია
*Mott, Tony (2013). 1001 Video Games You Must Play Before You Die. New York, New York: Universe Publishing. ISBN 978-0-7893-2090-2.
*DeMaria, Rusel; Wilson, Johnny L. (2004). High Score!: The Illustrated History of Electronic Games. Emeryville, California: McGraw-Hill/Osborne. ISBN 0-07-223172-6.
*Kent, Steven L. (2001). The Ultimate History of Video Games: The Story Behind the Craze that Touched our Lives and Changed the World. Roseville, California: Prima Publishing. ISBN 0-7615-3643-4.

## რესურსები ინტერნეტში
* SEGA-DC.DE – Dreamcast-ის გერმანული საიტი
* Dreamcast-Scene.com (მრავალენოვანი)
* Dreamcast @ IGN  (ინგლისური)
* DCHelp.net – სახელმძღვანელო & ინსტრუმენტები  (ინგლისური)
* Unseen64 – მასალა გამოუქვეყნებელ თამაშებზე (ინგლისური / იტალიური)
* Dreamcast Collection Besprechung der Xbox360 Version

კატეგორია:სახლის ვიდეო თამაშების კონსოლები
კატეგორია:სეგას კონსოლები
კატეგორია:მეექვსე თაობის ვიდეო თამაშების კონსოლები
კატეგორია:Dreamcast
კატეგორია:1998 წელს წარმოდგენილი პროდუქტები
კატეგორია:1999 წელს წარმოდგენილი პროდუქტები
კატეგორია:1990-იანების სათამაშოები
კატეგორია:2000-იანების სათამაშოები
საბჭოთა აჭარა

**„საბჭოთა აჭარა“** — აჭარის ასსრ სახელმწიფო გამომცემლობა. შედიოდა საქართველოს სსრ მინისტრთა საბჭოს გამომცემლობათა, პოლიგრაფიისა და წიგნის ვაჭრობის საქმეთა სახელმწიფო კომიტეტის სისტემაში; დაარსდა 1921 წელს ბათუმში. ბეჭდავდა საზოგადოებრივ-პოლიტიკურ, სოციალურ-ეკონომიკურ, მხატვრულ ლიტერატურას და სხვა. ყოველწლიურად გამოსცემდა 60-ზე მეტ დასახელების წიგნს (საერთო ტირაჟი 200 ათასი). გამომცემლობის პოლიგრაფიის ბაზა იყო ბათუმის № 9 სტამბა.

## ლიტერატურა
## რესურსები ინტერნეტში
კატეგორია:საქართველოს გამომცემლობები
კატეგორია:კულტურული მემკვიდრეობის ძეგლები ბათუმში
საბჭოთა კავშირის კომუნისტური პარტიის წესდება

**საბჭოთა კავშირის კომუნისტური პარტიის წესდება** — სკკპ ძირითადი კანონი, რომელიც განსაზღვრავს პარტიის წევრის მოვალეობებსა და უფლებებს, ორგანიზაციულ პრინციპებს, შინაპარტიული ცხოვრების ნორმებსა და მისი პრაქტიკული მოღვაწეობის მეთედებს. სავალდებულოა ყველა კომუნისტისა და პარტიული ორგანიზაციისათვის, უზრუნველყოფს სკკპ პროგრამის განხორციელებას. იღებს სკკპ ყრილობა.

## ლიტერატურა
კატეგორია:საბჭოთა კავშირი
სემ ჰაუზერი

**სემ ჰაუზერი** (; დ. 1971) — ინგლისელი ვიდეო თამაშების პროდიუსერი და შემქმნელი. იგი არის Rockstar Games-ის თანადამმარსებელი და პრეზიდენტი. არის ერთ-ერთი წამყვანი ფიგურა და დიდი წვლილი მიუძღვის Grand Theft Auto-ს სერიის შემუშავებაში. *Grand Theft Auto III*-დან მოყოლებული არის პროდიუსერი.

## თამაშები
**Grand Theft Auto: London, 1969* (1999)
**Grand Theft Auto 2* (1999)
**Grand Theft Auto III* (2001)
**Max Payne* (2001)
**Grand Theft Auto: Vice City* (2002)
**Max Payne 2: The Fall of Max Payne* (2003)
**Manhunt* (2004)
**Grand Theft Auto: San Andreas* (2004)
**Red Dead Revolver* (2004)
**The Warriors* (2005)
**Grand Theft Auto: Liberty City Stories* (2005)
**Grand Theft Auto: Vice City Stories* (2006)
**Bully* (2006)
**Manhunt 2* (2007)
**Grand Theft Auto IV* (2008)
**Grand Theft Auto: The Lost and Damned* (2009)
**Grand Theft Auto: The Ballad of Gay Tony* (2009)
**Max Payne 3* (2012)
**Grand Theft Auto V* (2013)

## რესურსები ინტერნეტში
* სემ ჰაუზერი საიტზე Internet Movie Database 
* სემ ჰაუზერი საიტზე MobyGames 

## სქოლიო
კატეგორია:ვიდეო თამაშების პროდიუსერები
კატეგორია:დაბადებული 1972
კატეგორია:ადამიანები ლონდონიდან
კატეგორია:Rockstar Games
კატეგორია:მეცნიერებისა და ინტერაქტიული ხელოვნების აკადემიის დიდების დარბაზში შესული ადამიანები
კატეგორია:ცოცხალი ადამიანები
კატეგორია:ლონდონში დაბადებულები
აჭარა (გაზეთი)

**„აჭარა“** — ქართული საზოგადოებრივ-პოლიტიკური ყოველდღიური გაზეთი 1990 წლიდან. რედაქტორები:	დავით ჩხარტიშვილი; მარინა მითაიშვილი.

## ისტორია
საზოგადოებრივ-პოლიტიკური გაზეთი. გამოდის 1990 წლის 13 ნოემბრიდან, თავდაპირველად გაზეთს ერქვა „უწყებები“ (გამოდიოდა ქართულ და რუსულ ენებზე, იყო ბათუმის საოლქო რევკომის და მე-11 წითელი არმიის პოლიტიკური განყოფილების ორგანო), 1922-იდან — „პროლეტარული ბრძოლა“, 1923 წლის 29 მარტიდან — „ბრძოლა“, 1924 წლის 18 მარტიდან — „ფუხარა“ („ღარიბი“), 1929 წლის 17 მარტიდან 1936 წლის 6 თებერვლამდე „საბჭოთა აჭარისტანი“, შემდეგ კი — „საბჭოთა აჭარა“. იყო საქართველოს კპ აჭარის საოლქო კომიტეტის, აჭარის ასსრ უმაღლესი საბჭოსა და მინისტრთა საბჭოს ორგანო; გამოდიოდა 1921 - 1990 წლწბში ბათუმში კვირაში 5-ჯერ. აშუქებდა ავტონომიური რესპუბლიკის საზოგადოებრივ-პოლიტიკურ და კულტურულ ცხოვრებას. ტირაჟი 23 ათასი (1983 მონაცემებით).

## ლიტერატურა
## რესურსები ინტერნეტში
*აჭარა, ბათუმი, 1990-
*საბჭოთა აჭარა, ბათუმი, 1936-1990
*საბჭოთა აჭარისტანი, ბათუმი, 1929-1936
*ფუხარა, ბათუმი, 1924-1929
*პროლეტარული ბრძოლა, ბათუმი, 1922-1923
*ბრძოლა, ბათუმი, 1922-1923
*უწყებები ს. კ. პ. ბათუმის საოქლო კომიტეტის და რევკომისა, ბათუმი, 1921

კატეგორია:საქართველოს გაზეთები
კატეგორია:ქართულენოვანი გაზეთები
კატეგორია:აჭარის ავტონომიური რესპუბლიკა
რეშთი

**რეშთი** () – ქალაქი ირანში, გილანის ოსტანის ცენტრი. 2005 წლის მონაცემებით, ქალაქის მოსახლეობა შეადგენს 560 000–მდე კაცს.

ქალაქი ცნობილია ძველი კოლორიტული ბაზრით.

## დამეგობრებული ქალაქები 
რეშთი დამეგობრებულია შემდეგ ქალაქებთან:
* - სარაევო, ბოსნია და ჰერცეგოვინა
* - მოსკოვი და ასტრახანი რუსეთი
* - ტრაბზონი, თურქეთი
* - ქუთაისი, საქართველო
* - შვებიშ-ჰალი, გერმანია
* - მულტანი, პაკისტანი

## რესურსები ინტერნეტში 
* Rasht Municipality Organization شهرداري رشت 
* Damash Rasht Football Team Fans Site
* Gilan Province
* Iran Chamber Society: Rasht
* Iran Chamber of commerce, Industries & Mines: Gilan
* Encyclopedia of the Orient 
* Info Please

## სქოლიო 
კატეგორია:ირანის ქალაქები
აღმოსავლეთი აზერბაიჯანის ოსტანი

**აღმოსავლეთი აზერბაიჯანის ოსტანი** () — ირანის 31 ოსტანიდან ერთ-ერთი. ესაზღვრება ირანის 3 ოსტანი: არდებილი, დასავლეთი აზერბაიჯანი, ზენჯანი და აგრეთვე აზერბაიჯანი და სომხეთი. ადმინისტრაციული ცენტრია ქალაქი თავრიზი. 

აღმოსავლეთი აზერბაიჯანის ოსტანში ყველაზე გავრცელებული ენაა აზერბაიჯანული და სპარსული.

## ადმინისტრაციული დაყოფა 
## რესურსები ინტერნეტში 
* აღმოსავლეთ აზერბაიჯანის ოფიციალური საიტი 
* Cultural Heritage Organization of East Azerbaijan 
* The Union for Handwoven Carpets of East Azerbaijan 
* Recent Photos from Azerbaijan
* Arasbaran UNESCO Biosphere Reserve 
* East Azerbaijan Research Park net portal 
* Azerbaijan  entries in the Encyclopædia Iranica 

## სქოლიო
კატეგორია:ირანის ოსტანები
ურმია (მრავალმნიშვნელოვანი)

**ურმია** შეიძლება აღნიშნავდეს:
* ურმია — ტბა ირანში
* ურმია — ქალაქი ირანში
* ურმია — დასახლებული პუნქტი ფინეთში
* ურმია — სოფელი რუსეთში
* ურმიის შაჰრესტანი — შაჰრესტანი ირანში
კორსანტია

საკუთარი სახელი **კორსანტია** შეიძლება აღნიშნავდეს ჩამოთვლილთაგან ერთ-ერთს:

* ალექსანდრე კორსანტია — პიანისტი
* ბორის კორსანტია — ვირუსოლოგი, იმუნოლოგი

კატეგორია:ქართული გვარები
ურმია (ქალაქი)

**ურმია** () — ქალაქი ირანში, დასავლეთ აზერბაიჯანის ოსტანის ადმინისტრაციული ცენტრი. მდებარეობს ურმიის ტბის დასავლეთ სანაპიროზე. 1926-1980 წლებში ეწოდებოდა რეზაიე. 2006 წლის მონაცემებით ქალაქის მოსახლეობაა 583 255. კაცი. მოსახლეობის უმეტესობას შეადგენენ აზერბაიჯანელები. (90 %–ზე მეტს) ქალაქში ასევე ცხოვრობენ ქურთები, სომხები, ქრისტიანი ასირიელები.
## ლიტერატურა
## სქოლიო 
კატეგორია:ირანის ქალაქები
Grand Theft Auto IV: The Lost and Damned

**Grand Theft Auto IV: The Lost and Damned** — Grand Theft Auto IV-ის ორი გაფართოების პაკეტიდან ერთ-ერთი Xbox 360-ის ვერსიისთვის. იგი გამოიცა 2009 წლის 17 თებერვალს. ეს არის მესამე გაფართოების პაკეტი GTA-ს სერიაში და საერთო ჯამში მეთორმეტე გამოცემა.

## რესურსები ინტერნეტში
* 
* GTA IV: The Lost and Damned საიტზე Grand Theft Wiki

## სქოლიო
კატეგორია:2009 წლის ვიდეო თამაშები
კატეგორია:Grand Theft Auto
კატეგორია:ღია სამყაროს ვიდეო თამაშები
ალექსანდრე კორსანტია

[thumb|310 px|ალექსანდრე კორსანტია. [თბილისი, 2022 წელი]]

**ალექსანდრე კორსანტია** (დ. 18 აპრილი, 1965, თბილისი) — ქართველი პიანისტი, თენგიზ ამირეჯიბის მოწაფე. თბილისის საპატიო მოქალაქე (2015).

სწავლობდა თბილისის 43-ე საჯარო სკოლაში. 1988 წელს მოიგო სიდნეის პიანისთა საერთაშორისო კონკურსი, ხოლო 1995 წელს არტურ რუბინშტეინის სახელობის კონკურსი თელ-ავივში. არის New England Conservatory-ის პროფესორი ბოსტონში (აშშ).

1989 წელს დაასრულა თბილისის ვანო სარაჯიშვილის სახელობის  სახელმწიფო კონსერვატორიის  საფორტეპიანო ფაკულტეტი (თენგიზ ამირეჯიბის კლასი).

1999 წელს კორსანტია დაჯილდოვდა საქართველოს ღირსების ორდენით.

კორსანტია თანამშროლობს ცნობილ მუსიკოსებთან, რომელნიც არიან: ვალერი გერგიევი, პაავო იარვი, იური ბაშმეტი, ვადიმ რეპინი და სხვ.

2001 წელს კორსანტიამ დაუკრა "კარნეგი ჰოლის" სცენაზე.
ალექსანდრე კორსანტია დღეს უკვე, ვირტუოზ ქართველ პიანისტთა რიგს მიეკუთვნება.

2009 წელს არჩეულ იქნა თბილისის პიანისტთა საერთაშორისო კონკურსის ჟიურის წევრად.
## ჯილდოები
*1999 — ღირსების ორდენი
## რესურსები ინტერნეტში
*
* ალექსანდრე კორსანტიას კონცერტი.

## სქოლიო 
კატეგორია:ქართველი პიანისტები
კატეგორია:ქართველი მუსიკოსები
კატეგორია:დაბადებული  18 აპრილი
კატეგორია:დაბადებული 1965
კატეგორია:თბილისის საპატიო მოქალაქეები (2015)
კატეგორია:ბათუმის საპატიო მოქალაქეები (2016)
კატეგორია:ცოცხალი ადამიანები
Yello

**Yello** — შვეიცარიული სინთპოპ-ჯგუფი, რომელშიც შედიან დიტერ მაიერი და ბორის ბლანკი. ჯგუფის განთქმულია სინგლებით "The Race" და "Oh Yeah".

## ისტორია
ჯგუფი 1970-იანი წლების ბოლოს ჩამოაყალიბეს ბორის ბლანკმა (კლავიშები, სემპლირება, პერკუსია, ვოკალი) და კარლოს პერონმა. დიტერ მაიერი, რომელიც მილიონერი იყო, შეუერთდა ჯგუფს მაშინ, როდესაც მათ დასჭირდათ ვოკალისტი. ჯგუფისათვის არჩეული იქნა სახელი ’Yello’. მაიერისა და ბლანკის პირველი ჩანაწერი იყო 1979 წლის სინგლი "I.T. Splash", ამას კი 1980 წელს მოჰყვა სტუდიური დისკი *Solid Pleasure*, რომელშიც შეტანილი იქნა მომავალში წარმატებული სინგლი "Bostich".

1983 წელს Yello-მ მიიქცია ყურადღება ჰიტ-სინგლებით "I Love You" and "Lost Again". პერონმა დატოვა ჯგუფი და სოლო-კარიერა დაიწყო. 1983 წლის ალბომით *You Gotta Say Yes to Another Excess* Yello-მ დაიწყო თანამშრომლობა ერნსტ გამპერთან, რომელიც მისთვის ალბომების შესანიშნავ ყდებს ქმნიდა. ცნობილია მის მიერ ჯგუფისათვის შემუშავებული კუთხოვანი ლოგოტიპი.

მაიერი ასევე წარმატებული რეჟისორია, რომელმაც დაწერა სცენარი და გადაიღო ორი ფილმი - ’ახლა და ყველაფერი’ და ’გამნათებელი’, ისევე როგორც Yello-ს ვიდეოკლიპების უმრავლესობა. ამასთან, მაიერი არის ღვინის კერძო მწარმოებელიც.

2005 წელს Yello-მ წარმოადგინა ალბომების *Solid Pleasure*, *Claro Que Si*, *You Gotta Say Yes to Another Excess*, *Stella*, *One Second* და *Flag* განახლებული გამოცემები, დამატებითი იშვიათი კომპოზიციების თანხლებით, სერიაში ’Yello-ს რემასტერები’.

*Electro Pop made in Switzerland* (რეჟ. ანკა შმიდი), დოკუმენტური ფილმი ჯგუფის შესახებ, იქნა წარდგენილი ციურიხის კინოთეატრში ’რიფ რაფი’, 2005 წლის სექტემბერში.

Yello-მ ასევე შექმნა რამდენიმე მუსიკალური თემა სარეკლამო რგოლებისათვის. 2007 წლის მარტში და მაისში მათ მიერ დაიწერა მელოდიები ავტომანქანის ’აუდი ა5’ რეკლამებისათვის.

## დისკოგრაფია 
;სტუდიური ალბომები
**Solid Pleasure* (1980)
**Claro Que Si* (1981)
**You Gotta Say Yes to Another Excess* (1983)
**Stella* (1985)
**One Second* (1987)
**Flag* (1988)
**Baby* (1991)
**Zebra* (1994)
**Pocket Universe* (1997)
**Motion Picture* (1999)
**The Eye* (2003)
**Touch Yello* (2009)
**Toy* (2016)
**Point* (2020)

## რესურსები ინტერნეტში 
*  
*დიტერ მაიერი  
*The Yello Site
*დისკოგრაფია

კატეგორია:ელექტრონული ჯგუფები
კატეგორია:სინთპოპი
კატეგორია:1979 წელს ჩამოყალიბებული ჯგუფები
ნიკო ბელიკი

**ნიკო ბელიკი** (სერ. Нико Белић, Niko Belić) — Grand Theft Auto IV-ის მთავარი პროტაგონისტი და მართვადი პერსონაჟი. ნიკო წარმოშობით სერბია. იგი მონაწილეობდა იუგოსლავიის ომებში. ომში ნახულმა სისასტიკემ და ბოროტებამ სამუდამოდ შეცვალა ნიკო და მისი წარმოდგენა ცხოვრებაზე: იგი ცინიკური და გულცივი ადამიანი გახდა. 30 წლის ასაკში იგი გადავიდა საცხოვრებლად ლიბერტი სიტიში (რომლის პროტოტიპია ნიუ იორკი) რათა გამოქცეოდა უსიამოვნო წარსულს და აეხდინა "ამერიკული ოცნება". ნიკო ამ ნაბიჯის მართებულობაში დაარწმუნა მისმა ბიძაშვილმა, რომან ბელიკმა, რომელიც დაპირდა მდიდრულ ცხოვრებას ლამაზ გოგოებთან ერთად, სპორტულ მანქანებსა და ბევრ ფულს. ახალ ქალაქში ჩამოსვლისთანავე ნიკო მიხვდა, რომ რომანის მონაყოლი ბევრად შორს იყო რეალობისგან. რომანი ფლობდა ტაქსის ბიზნესს, თუმცა რუსული და ალბანური მაფიის დიდი ვალი ჰქონდა. ნიკოს წარსულის კარგად მცოდნემ, რომანმა მოატყუა საკუთარი ბიძაშვილი, რათა გადმოეყვანა ლიბერთი სიტიში. მან იცოდა, რომ ნიკო იბრძოლებდა მისი მდევრების წინააღმდეგ და საბოლოოდ რომანის ტყუილი მან რეალობად აქცია. 

ნიკო ბელიკს ახმოვანებს მაიკლ ჰოლიკი, რომელსაც ამისთვის 100.000 აშშ დოლარი გადაუხადეს.

## სქოლიო
კატეგორია:Grand Theft Auto-ს პერსონაჟები
დასავლეთი აზერბაიჯანის ოსტანი

thumbnail|დასავლეთ აზერბაიჯანის შაჰრისტანები
**დასავლეთი აზერბაიჯანის ოსტანი** () — ირანის 31 ოსტანიდან ერთ-ერთი. ესაზღვრება ირანის 3 ოსტანი: აღმოსავლეთი აზერბაიჯანი, ზენჯანი და ქურთისტანი, დასავლეთი აზერბაიჯანის ოსტანს ესაზღვრება აგრეთვე თურქეთი და აზერბაიჯანი. დასავლეთი აზერბაიჯანის ოსტანში ცხოვრობს 2,949,426 ადამიანი. ადმინისტრაციული ცენტრია ქალაქი ურმია. 

დასავლეთი აზერბაიჯანის ოსტანში ყველაზე გავრცელებული ენაა აზერბაიჯანული და ქურთული.

დასავლეთი აზერბაიჯანის ოსტანი იყოფა 14 შაჰრესტანად: ბუკანი, მაკუ, მეჰამბადი, მიანდოაბი, ნაგადე, პირანშეჰრი, სელმესი, სერდეშტი, ტაკაბი, ოშნავიევი, ურმია, ჰოი, ჩალდორანი, შაჰინდეჟი.

დასავლეთ აზერბაიჯანის ტერიტორიაზე საკმაოდ ბევრი ეკლესიაა, რომელთაგანაც უმეტესობა სომხური და სირიული ეკლესიებია. 2008 წელს დასავლეთი აზერბაიჯანის ოსტანის სომხური ეკლესიებიდან სამი შეიტანეს იუნესკოს მსოფლიო მემკვიდრეობის ძეგლების სიაში: წმინდა თადეოზის მონასტერი, წმინდა სტეფანეს მონასტერი და ძორძორი.

## რესურსები ინტერნეტში 
* Official website of West Azarbaijan Governor’s Office 
* West Azarbaijan’s Government Portal 
* West Azarbaijan Provincial Management Organization 
* West Azarbaijan Cultural Heritage Organization 
* Recent photos from Azarbaijan

## სქოლიო
კატეგორია:ირანის ოსტანები
გეორგიოს პაპანდრეუ

**გეორგიოს პაპანდრეუ** შეიძლება იყოს:

* გეორგიოს პაპანდრეუ (უფროსი) — საბერძნეთის სამგზის პრემიერ-მინისტრი (1944-1945; 1963; 1964-1965)
* გეორგიოს პაპანდრეუ (უმცროსი) — საბერძნეთის პრემიერ-მინისტრი
ვახტანგ ჟორდანია (უმცროსი)

**ვახტანგ ჟორდანია** (დ. 17 სექტემბერი, 1986, თბილისი) — ქართველი პიანისტი, თენგიზ ამირეჯიბის მოსწავლე.

დაიბადა თბილისში, დაასრულა ზაქარია ფალიაშვილის სახელობის ქართული სამუსიკო გიმნაზია. 2010 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 2010 წლიდან ქ. ვენის (ავსტრია) მუსიკალური და სახვითი ხელოვნების უნივერსიტეტის მაგისტრი, პედაგოგი ი. მაიზენბერგი (ფორტეპიანო). 

საბერძნეთის ახალგაზრდა პიანისტთა III საერთაშორისო კონკურსზე მიიღო II პრემია; II პრემია ვასილი კრაინევის სახელობის პიანისტთა V საერთაშორისო კონკურსზე; I პრემია საქართველოს მუსიკოს-შემსრულებელთა IV კონკურსზე. 

ასევე დაჯილდოებულია საქართველოს პრეზიდენტის, ვლადიმერ სპივაკოვის, ლ. ლეონსკაიას, ელენე ანჯაფარიძესა და ლ. მარკოზის სახელობის სტიპენდიებით.

## რესურსები ინტერნეტში
კატეგორია:ქართველი პიანისტები
კატეგორია:დაბადებული 17 სექტემბერი
კატეგორია:დაბადებული 1986
კატეგორია:პიანისტთა თბილისის მეოთხე საერთაშორისო კონკურსის მონაწილენი
კატეგორია:თბილისში დაბადებულები
კატეგორია:თბილისის სახელმწიფო კონსერვატორიის კურსდამთავრებულები
ვახტანგ (უმცროსი)
ანდრეს ანასკო

**ანდრეს ანასკო** (; დ. 2 მაისი, 1986) — ეკვადორელი მუსიკოსი, ოლეგ მაიზენგერგის მოსწავლე. სწავლობდა ნიკოლაი რიმსკი-კორსაკოვის სახელობის გუაკილოს (ეკვადორი) კონსერვატორიაში. სწავლობდა ვენის მუსიკისა და სახვითი ხელოვნების უნივერსიტეტში. 1999 წელს ესპანურ კონკურსზე, Cuidad de Huesca-ს საერთაშორისო მუსიკალურ კონკურსზე მიიღო I პრემია, ასევე 1997 და 2002 წლებში მიიღო I პრემიები გერმანული ხელოვნების ცენტრს ეროვნულ საფორტეპიანო კონკურსებზე. 

## ლიტერატურა 
* პიანისტთა თბილისის მოთხე საერთაშორისო კონკურსი, 1-14 ოქტომბერი. თბილისი, საქართველო.

კატეგორია:ეკვადორელი პიანისტები
კატეგორია:ეკვადორელი მუსიკოსები
კატეგორია:დაბადებული 2 მაისი
კატეგორია:დაბადებული 1986
კატეგორია:პიანისტთა თბილისის მეოთხე საერთაშორისო კონკურსის მონაწილენი
მერიტოკრატია

**მერიტოკრატია** — მმართველობის ფორმა ან სხვა სტრუქტურა, სადაც თანამდებობები გადაიცემა და პასუხისმგებლობა მიენიჭებათ ადამიანებს, მათ დემონსტრირებულ ნიჭსა და შესაძლებლობებზე (დამსახურებაზე) დაყრდნობით. მერიტოკრატიის დროს, საზოგადოება აჯილდოებს (სიმდიდრით, პოზიციით ან სოციალური სტატუსით) მათ, ვინც საკუთარ ნიჭსა და კომპეტენციას წარმოაჩენს თავისი წარსული ცხოვრებისეული გამოცდილებით ან რაიმე შეჯიბრში გამარჯვებით. შეფასების სისტემები, როგორიცაა, მაგალითად, ფორმალური განათლება პირდაპირ კავშირშია მერიტოკრატიულ შეხედულებებთან. 

ეს ყველაფერი, ეწინააღმდეგება სხვა ღირებულებით სისტემებს, სადაც ლეგიტიმურობა ემყარება სიმდიდრის ფლობას (პლუტოკრატია), ოჯახობრივ კავშირებს (ნეპოტიზმი), საკუთრებას (ოლიგარქია), მეგობრობას (ქრონიზმი), უფროს-უმცროსობას (გერონტოკრატია), პოპულარობას (დემოკრატია) ან სხვა სოციალური სტატუსისა და პოლიტიკური ძალაუფლების დეტერმინანტებს. 

ტექნოკრატია არის მერიტოკრატიის ფორმა, სადაც თანამდებობებზე დანიშნვა ხდება დემონსტრირებული ტექნიკური ექსპერტიზის საფუძველზე. 

## ტერმინის წარმოშობა 
ტერმინი „მერიტოკრატია“ პირველად ნახმარი იქნა მაიკლ იანგის 1958 წელს გამოშვებულ წიგნში „მერიტოკრატიის აღორძინება“. წიგნში აღწერილია სოციალური სისტემა, რომელიც მაშინ მიისწრაფვის სოციალური რევოლუციისკენ,  როდესაც ელიტები ამპარტავნები  ან საჯარო აზრთან დაპირისპირებულნი ხდებიან. ამ შემთხვევაში მათ მასებისაგან დამხობა ემუქრებათ. 

ტერმინის უარყოფითი მნიშვნელობის მიუხედავად, არსებობენ ადამიანები, რომელთაც მიაჩნიათ, რომ მერიტოკრატიული სისტემა დადებითი მოვლენაა. ეს უკანასკნელნი ამბობენ, რომ მერიტოკრატია უფრო სამართლიანი და პროდუქტიული სიტემაა, ვიდრე სხვა სისტემები. მერიტოკრატია ყოველთვის კრიტიკის საგანი იყო, როგორც მითი, რადგან ძალიან მარტივად ახდენს სტატუს კვოს განმტკიცებას; ღირსება (დამსახურება)  ყოველთვის შეიძლება განისაზღვროს ნებისმიერი  შედეგის მომტანად წარმატებისათვის. უფრო მეტიც, წარმატებული ადამიანი, ვინც არ უნდა იყოს ის, შეიძლება დამსახურებულ წარმატებულად ფორმულირდეს, მით უმეტეს, როდესაც წარმატების წინასწარგანსაზრვრა ხდება, როგორც ღირსების (დამსახურების) კრიტერიუმის.

## სქოლიო 
კატეგორია:პოლიტიკური ფილოსოფია
კატეგორია:სოციალური ფილოსოფია
კატეგორია:სახელმწიფო მმართველობის ფორმები
თომა მოციქული

**წმიდა მოციქული თომა** (გ. 3 ივლისი, 72) — ქრისტეს თორმეტ მოციქულთაგანი, მარჩბივად წოდებული, დაიბადა გალილეის ქალაქ პანეადაში. ხსენება - 6 (19) ოქტომბერი.

## ცხოვრება 
სახელი „თომა“ არამეულია. ბერძნულად გამოითქმის როგორც „დიდიმ“. ორივე სახელი ნიშნავს „ტყუპისცალი ანუ მარჩბივი“ (იოან.21:2). გადმოცემით თომა მოციქული გალილეას პენეადიდან იყო. თომა მოციქული გამოირჩეოდა სკეპტიციზმით (იოან.14:4-5), (იოან.20:25-29). 

### ქადაგება 
სულიწმიდის გარდამოსვლის შემდეგ, თომა მოციქული ქადაგებდა პალესტინასა და მესოპოტამიაში. იმას, რომ თომა მოციქული ქადაგებდა სპარსეთში, წერენ ორიგენე, ევსები, რუფინუსი. ეთიოპიაში ქადაგების შესახებ წერს იოანე ოქროპირი, ხოლო გრიგოლ ღვთისმეტყველი კი მის ინდოეთში მოღვაწეობაზე წერს.

წმინდა თომას ასევე ურწმუნო თომას სახელითაც მოიხსენიებენ, რადგანაც არ სჯეროდა ქრისტეს ხორცით აღდგომა და მოითხოვა, რომ დარწმუნებულიყო თავად. მხოლოდ მას შემდეგ, რაც ხელით შეეხო აღმდგარი ქრისტეს ჭრილობებს, მხოლოდ მაშინ იწამა ქრისტეს აღდგომა. სასწაულია, მაგრამ ღვთის განგებით იდენტური შემთხვევა მოხდა, როცა †48 წელს მიიძინა ღვთისმშობელმა მარიამმა. იმ დროს, როცა თომა მოციქული სახარებას ინდოეთში ქადაგებდა, ქრისტეს ყველა მოციქული სხვადასხვა ქვეყნებიდან სულიწმიდის მიერ ზეცად იქნა აღტაცებული და გადმოყვანილნი იყვნენ გეთსიმანიის ბაღში, სადაც განისვენებდა ყოვლადკურთხეული მარადის ქალწული მარიამი. მაშინ თომა ინდოეთში მყოფ სხვა მოციქულთა მსგავსად აღტაცებულ იქნა ზეცად და გადმოყვანილი იერუსალიმში, მაგრამ მან მაინც ვერ ჩამოუსწრო ღვთისმშობლის დაკრძალვას. ის დაკრძალვიდან მხოლოდ მესამე დღეს ჩამოვიდა და დიდად მწუხარებდა. მაშინ წმიდა მოციქულებმა საერთო შეთანხმებით გადაწყვიტეს, გაეხსნათ თომასათვის ღვთისმშობლის საფლავი, რათა მასაც ენახა უკანასკნელად მისი ყოვლადპატიოსანი სხეული და თაყვანი ეცა მისთვის. მაგრამ, როდესაც საფლავი გახსნეს, საფლავი ცარიელი დახვდათ, იქ მხოლოდ ღვთისმშობლის მოსასხამი იყო დარჩენილი. ამით ყველანი მტკიცედ დარწმუნდნენ იმაში, რომ დედა ღვთისა, თავისი ღვთაებრივი ძის მსგავსად, მკვდრეთით აღდგა მესამე დღეს და სხეულით იქნა აყვანილი ზეცად. იგივე ზეცად აყვანა მოხდა წმინდა იოანე ღვთისმეტყველისაც. ერთადერთი მოციქული რომელიც ქრისტე ღმერთს ძალზედ უყვარდა და რომელმაც მხოლოდ ერთმა არ მიატოვა უფალი განსაცდელში სხვა მოციქულების მსგავსად.

### მოწამეობრივი აღსასრული 
thumb|left|წმ. მოციქული თომა (ნიურემბერგის ქრონიკა, 1493)

## წმინდა ნაწილები 
თომა მოციქულის თავის ქალა ინახება საქართველოში - თბილისის სიონში.

## რესურსები ინტერნეტში 
* თომა მოციქული 
* წმ. თომას ქადაგება ინდოეთში
* წმიდა და ყოვლადქებული მოციქული თომა
* მოციქული თომა 
* თომა მოციქული 
* თომას სახარება
* Journal "Road to Emmaus" #21, 2005(წმ. თომა) 

## სქოლიო
კატეგორია:ქრისტეს თორმეტი მოციქული
კატეგორია:დაბადების წელი უცნობია
საბჭოთა კავშირის ფლოტის ადმირალი

thumb|100 px|ყოველდღიური სამხრეულები
thumb|80 px|საპარადო სამხრეულები
**საბჭოთა კავშირის ფლოტის ადმირალი** (), უმაღლესი სამხედრო წოდება სამხედრო-საზღვაო ფლოტში. შეესაბამება საბჭოთა კავშირის მარშლის წოდებას. შემოღებულია სსრკ უმაღლესი საბჭოს პრეზიდიუმის 1955 წლის 3 მარტის ბრძანებულებით.
 
## ლიტერატურა
* ქსე, ტ. 8, გვ. 581, თბ., 1984

კატეგორია:სამხედრო წოდებები
საბჭოთა მასწავლებელი

**„საბჭოთა მასწავლებელი“** —  ქართული სამდღიური გაზეთი, სსრკ განსახკომის თბილისის განათლების განყოფილების, დაწყებითი და საშუალო სკოლების მუშაკთა ცკ-ის უმაღლესი სკოლისა და სკოლამდელი აღზრდის მუშაკთა კავშირების ცენტრალური გამგეობათა ორგანო. გამოდიოდა 1938–1941 წლებში თბილისში. სხვადასხვა დროს რედაქტორები იყვნენ ვ. გოგოლაძე, მ. ბურჭულაძე, გ. გაბისონია. აშუქებდა პოლიტიკის, პროფკავშირის, სასკოლო-მეთოდურ, პედაგოგიურ და უმაღლესი სკოლების ცალკეული დისციპლინების სწავლების საკითხებს.

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
იაკობ ალფესი

მინი|მარჯვნივ|იაკობ ალფესი
**წმინდა მოციქული იაკობ ალფესი** (,  — *იაკობ უმცროსი*) — ქრისტეს თორმეტ მოციქულთაგანი, მათე მოციქულის ძმა. ხსენება - 9 (22) ოქტომბერი.

## ცხოვრება 
იაკობ ალფესს იაკობ ზებედესაგან განსასხვავებლად მას შეარქვეს **იაკობ მცირე**. იაკობ მცირე იყო კლეოპასა (ალფე) და მარიას შვილი. ახალ აღთქმაში არაფერი არ მოიპოვება მისი მოღვაწეობის შესახებ. იგი ფიგურირებს მხოლოდ მოციქულთა ჩამონათვალში (მათ.10:3, 27:56; მარ.3:18, 15:40; ლუკ.6:15, 24:10; საქ. 1:13). ევანგელიეში მხოლოდ ისაა ნახსენები რომ მარია, დედა იაკობისა, იყო ღვთისმშობლის დეიდაშვილი.  

thumb|წმ. მოციქული იაკობ ალფესი (ნიურნბერგის ქრონიკა, 1493)

### ქადაგება 
სულიწმიდის გარდამოსვლის შემდეგ მოციქული იაკობ ალფესი, ჯერ იერუსალიმში ქადაგებდა, შემდეგ კი წმიდა ანდრია პირველწოდებულთან ერთად ედესაში, ღაზასა და ელეფთეროპოლში. შემდეგ ის ეგვიპტეში გაემგზავრა და პალესტინის მოსაზღვრე ზღვისპირა ქალაქ ოსტარცინში ჯვარცმით დაასრულა თავისი ცხოვრება.

## რესურსები ინტერნეტში 
* წმიდა მოციქული იაკობ ალფესი

კატეგორია:ქრისტეს თორმეტი მოციქული
კატეგორია:დაბადების წელი უცნობია
ქრისტეს სამოცდაათი მოციქული

thumb|300px|70 მოციქულის კრება (მინიატურა ბერძნულ ქართული ხელნაწერიდან, XV ს.)
**სამოცდაათი მოციქული** (ანუ 72) — ქრისტეს სამოცდაათი მოციქული რომელიც მან საქადაგებლად მიავლინა. 
                                                                 (ლუკ.10:1-3)

## სამოცდაათ მოციქულთა სია 
17 იანვარი. კრება სამოცდაათთა მოციქულთა, რომელნი იყვნენ: იაკობ - ძმა უფლისა, მარკოზ და ლუკა მახარებლები, კლეოპა, სვიმეონ - ნათესავი უფლისა, ბარნაბა, იოსია (იოსტოსი), თადეოზ, ანანია, სტეფანე პირველმოწამე მთავარდიაკონი, ფილიპე, პროხორონ, ნიკანორ, ტიმონ და პარმენ - შვიდთა დიაკონთაგანი, ტიმოთე, ტიტე, ფილიმონ, ონისიმე, ეპაფრასი, არქიპო, შილა, სილოვანე, კრისკენტი, კრისპე, ეპენტი, ანდრონიკე, სტაქო, ამპლი, ურვანი, ნარკისი, აპელი, არისტობულე, იროდიონ, აგაბო, როფე, ასინკრიტე, ფლეგონტი, ერმი, პატროვი, ერმიოს, ლინე, გაიოზ, ფილოლოგი, ლუკი, იასონი, სოსიპატრე, ოლიმპი, ტერტი, ერასტი, კვარტი, ებოდი, ონისიფორე, კლიმენტი, სოსთენი, აპოლო, ტვიქიკე, ეპაფროდიტე, კარპე, კოდრატე, მარკოზი, არტემი, აკვილა, ფორტუნატე და აქაიკი, დიონისე არეოპაგელი და სვიმეონ ნიგერი (I)

## რესურსები ინტერნეტში 
* Luke 10 in Greek 
* Luke 10 in Greek transliterated 
* სამოცდაათი მოციქული
* *The Book of the Bee*, chapter XLIX "The names of the Apostles in order" by Solomon, Nestorian bishop of Basra, 13th century (edited by Ernest A. Wallace Budge, 1886).
* Synaxis of the Seventy Apostles Orthodox Synaxarion
* "Oldest Church" in Rihad Jordan Discovery "Ridiculous," Critics Say  

კატეგორია:წმინდანები
*
საბჭოთა მედიცინა

„**საბჭოთა მედიცინა**“ —  საქართველოს ჯანმრთელობის დაცვის სამინისტროს ორთვიური ჟურნალი. გამოდიოდა 1929 წლიდან (1941–1957 წლებში არ გამოდიოდა). „საბჭოთა მედიცინაში“ ქვეყნდებოდა მოწინავე და ისტორიული თარიღებისადმი მიძღვნილი წერილები, შუქდებოდა ჯანდაცვის ორგანიზაციის, კლინიკური მედიცინის, ზოგადბიოლოგიის და მედიცინის თეორიის საპრობლემო და სადისკუსიო საკითხები. ჟურნალს ჰქონდა რუბრიკები: მედიცინის ისტორია, გამოგონება, რაციონალიზაცია, რეცენზიები, მიმოხოლვა, რეფერატები, ქრონიკა და სხვა. სტატიებს ახლავდა რეზიუმე რუსულ და ინგლისურ ენებზე.

„საბჭოთა მედიცინა“ ქვეყნდებოდა  ჟურნალების საკავშირო ინდექსით, ტირაჟი — 20 ათასი ცალი. სხვადასხვა დროს ჟურნალის რედაქტორები იყვნენ გ. კუჭუხიძე, გ. გელაშვილი, ი. ქოჩიაშვილი, ო. თოდაძე, ლ. დადუნაშვილი, გ. ფიცხელაური, დ. მამამთავრიშვილი, გ. მარუაშვილი, ვ. კახიანი, ჯ. მამალაძე.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
გილანის ოსტანი

**გილანის ოსტანი** () — ირანის 31 ოსტანიდან ერთ-ერთი. ესაზღვრება ირანის 4 ოსტანი: არდებილი, ზენჯანი, ყაზვინი და მაზანდარანი. გილანის ოსტანს გასასვლელი აქვს კასპიის ზღვაზე. ადმინისტრაციული ცენტრია ქალაქი რეშთი. გილანის ოსტანის მოსახლეობა შეადგენს 2,404,861 ადამიანს. 

გილანის ოსტანში ყველაზე გავრცელებული ენაა თალიშური და სპარსული.

## ადმინისტრაციული დაყოფა 
## რესურსები ინტერნეტში 
* Guilan.net
* Gilan  entry in the Encyclopædia Iranica 
* Gilan University of Medical Sciences Health Information Center 
* Gilan Cultural Heritage Organization  (An excellent source of info in Persian)
* Masouleh Village Official website 
* Shapour Bahrami, *Masouleh, Iran*, Photo Set, flickr.
* Gilan Province Office of Tourism 
* Gilan Province Department of Education (in Persian)

## სქოლიო
კატეგორია:ირანის ოსტანები
მატათა მოციქული

[მინი|წმინდა მაᲗე [პეტერ პაულ რუბენსი|პეტერ პაულ რუბენსის პორტრეტი]]
**მაᲗე მოციქული** (, ) — ჯერ ქრისტეს სამოცდაათ მოციქულთაგანი შემდეგ ქრისტეს თორმეტ მოციქულთაგანი, იუდა ისკარიოტელის მაგივრად არჩეული.

## ცხოვრება 
მატათა მოციქული წარმოშობით იუდას ტომიდან დაიბადა ბეთლემში; იგი ბავშვობიდან ეუფლებოდა საღმრთო სჯულს, რომელსაც იერუსალიმში სიმონ მიმრქმელი ასწავლიდა. მას შემდეგ რაც ქრისტემ ქადაგება და ირგვლივ მოწაფეთა შეგროვება დაიწყო, მატათა მოციქულმაც სხვა მოციქულებისამებრ მიატოვა ამქვეყნიური საზრუნავი და შეუდგა ღმერთს. მაშინ მატათა მოციქული ქრისტეს სამოცდაათ მოციქულთა რიცხვში აღმოჩნდა.

უფლის ზეცად ამაღლების შემდეგ მოციქულებმა კრება გამართეს სადაც გადაწყდა იუდა ისკარიოტელის მაგივრად აერჩიათ სხვა მეთორმეტე მოციქული. მოიწვიეს ორი სამოცდაადთაგანი მოციქული: ერთი *უფლის ძმა იოსები* და მეორე *მატატა მოციქული*.

სულთმოფენობის შემდეგ მოციქულებმა კენჭი ყარეს თუ ვის სად ექადაგა. მატათა მოციქულს ქადაგება წილად ხვდა: იუდეაში. გადმოცემის თანახმად მან სახარება ასევე იქადაგა მაშინდელ პონტოს სამეფოსა და კოლხეთის სამეფოში, რომელიც მეორე ეთიოპიის სახელით არის ცნობილი.
სხვა წყაროტა მიხედვით მან მაკედონიაში იქადაგა სადაც წარმართმა ბერძნებმა ბევრი განსაცდელი შეამთხვიეს.

### მოწამეობრივი აღსასრული 
thumb|მატათა მოციქულის წამება (ნიურემბერგის ქრონიკა, 1493)
წმინდა მოციქულის სიკვდილთან დაკავშირებით რამდენიმე წყარო არსებობს: ერთი წყაროს მიხედვით ის იუდეველებმა ქვებით ჩაქოლეს და შემდგომ თავი მოკვეთეს. ზოგიერთი ბერძნული წყაროს ცნობით კი წმინდა მატათა ჯვარცმით აღესრულა ისევე როგორც სხვა მოციქულები. ხოლო წმიდა ეპიფანე კვიპრელის (IV) ცნობით კი მატათა მოციქულმა სახარება იქადაგა მეორე ეთიოპიაში (კოლხეთში), რომელიც იქვე გარდაიცვალა და დაასაფლავეს  გონიოს ციხე-სიმაგრეში. სწორედ ამიტომაა გამოსახული წმ. მოციქული მატათა მიხეილ საბინინის მიერ დახატულ საქართველოს ეკლესიის დიდების ხატზე წმ. ანდრია პირველწოდებულთან ერთად.

## ცნობები მატათა მოციქულზე
მატათა მოცილულის მოღვაწეობა ნახსენებია შემდეგ წყაროებში:
* თირის ეპისკოპოსი დოროთე - "მაშინ მატათა მოციქული ერთი ათორმეტ მოციქულთაგანი იყო როდესაც სახარებას ქადაგებდა **პირველ ეთიოპიაში**. ის მოწამეობრივად აღესრულა და დასაფლავებულია იქვე".

* ნიკიტა პაფლაგონიანელი - "მატათა მოციქულილ იყო პირველი ვინც იქადაგა **პირველ ეთიოპიაში**.

* სოფრონე - "მატათა მოციქულმა იქადაგა **სხვა ეთიოპიაში** მდინარეები აფსარუსსა და ჰიშს შორის. სადაც არის დასაფლავებული".

* ეკუმენია - "მატათა მოციქული ქადაგების შემდეგ გარდაიცვალა **ეთიოპიაში** იქ სადაც მდინარე აპსარი მოედინება".

### წმინდა ნაწილები 
წმინდა ნაწილების ადგილსამყოფელთან დაკავშირებით აზრი რამოდენიმედ იყოფა:
#### გონიოს ციხე 
#### იუდეა
#### გერმანია 
## რესურსები ინტერნეტში 
* მატათა 

## სქოლიო
კატეგორია:ქრისტეს თორმეტი მოციქული
კატეგორია:დაბადების წელი უცნობია
ქაშანი

**ქაშანი** () — ქალაქი ირანში, ისპაჰანის ოსტანში. 2005 წლის მონაცემებით ქალაქის მოსახლეობა შეადგენს 272 359 კაცს. ქალაქში არის თეირანი–ბამის რკინიგზის სადგური.

## ლიტერატურა
კატეგორია:ირანის ქალაქები
ყაზვინის ოსტანი

**ყაზვინის ოსტანი** () — ირანის 31 ოსტანიდან ერთ-ერთი. ესაზღვრება ირანის 6 ოსტანი: მაზანდარანი, გილანი, ზენჯანი, ჰამადანი, მარკაზი და თეირანი. ადმინისტრაციული ცენტრია ქალაქი ყაზვინი. ყაზვინის ოსტანის მოსახლეობა შეადგენს 1,143,200 ადამიანს. ყაზვინის ოსტანში საკმაოდ ბევრი ენაა გავრცელებული. მოსახლეობის უმრავლესობა საურობს: სპარსულ და აზერბაიჯანულ ენებზე. სწორედ ყაზვინის ოსტანში მდებარეობს სპარსული იმპერიის ერთ-ერთი უმნიშვნელოვანესი ციხესიმაგრე ალამუთი.

## ადმინისტრაციული დაყოფა 
ყაზვინის ოსტანი იყოფა 4 შაჰრესტნად.

* აბიაკი
* ბუინ-ზეჰრე
* ყაზვინი
* ტეკესტანი

## რესურსები ინტერნეტში 
* Qazvin Information Network 
* Qazvin Province Organization of Commerce 
* Qazvin Department of Education 
* Qazvin Department of Planning and Management 
* Qazvin Department of Natural Resources 
* Qazvin Department of Rural Cooperation 

## სქოლიო
კატეგორია:ირანის ოსტანები
პროტოტიპი

**პროტოტიპი** — რეალური პიროვნება ან ლიტერატურული პერსონაჟი, რომელიც საფუძვლად უდევს მხატვრული სახის, ტიპის შექმნას. მხატვრული სახეების შექმნისას ზოგჯერ ლიტერატურულ პირებსაც ემყარებიან.

## ლიტერატურა
კატეგორია:ლიტერატურული ტერმინები
Counter-Strike

***Counter-Strike*** (შემოკლ. **CS**; ინგლ. კონტრშეტევა, საპასუხო-დარტყმა) — ე.წ. "პირველი პირის მსროლელი" (ინგლ. First Person Shooter, FPS) ტიპის კომპიუტერული თამაში (ჟანრი 3D-მსროლელი), რომელიც გამოვიდა 2000 წლის 8 ნოემბერს. იგი არის შექმნილი კომპანია Valve Corporation-ის მიერ. დღემდე თამაშის სხვადასხვა ვერსიები დიდი პოპულარობით სარგებლობს მსოფლიოს მრავალ ქვეყანაში. CS უფრო ასოცირდება Valve Corporationის მიერ 1998 წელს გამოშვებულ ამავე ჟანრის ცნობილ თამაშთან "Half-Life", რომელიც უფრო სამეცნიერო-ფანტასტიკური ხასიათისაა. კომპანია Valve-ს მიერ 2000 წელს გამოშვებული *Counter Strike-ს 1.5* ვერსიაში გაერთიანებულია როგორც თვით CS და *Half-Life*, ასევე Valve-ს სხვა თამაშები:  "Deathmatch Classic", *"Team Fortress"* და "Ricochet". ამ თამაშში ტარდება ჩემპიონაეტბიც.

## თამაშის პროცესი
250px|მინიატიურა|მარცხნივ|სქრინშოტი Counter-Strike-ს სერიის პირველი თამაშიდან
მოთამაშეს შეუძლია შეუერთდეს, როგორც ტერორისტების ისევე კონტრ-ტერორისტულ გუნდს ან იყოს დამკვირვებელი. შეუძლია აირჩიოს 4 განსხვავებული ჩაცმულობა(ტერორისტებისთვის სხვაა კონტრ-ტერორისტებისთვის სხვა). რაუნდის დაწყებამდე არის რამდენიმეწამიანი დროის მონაკვეთი იარაღების და სხვა ამუნიციის შესაძენად, ამ დროს მოძრაობა და შეტევა შეუძლებელია. რაუნდის განმავლობაში შესაძლებელია უკან დაბრუნება და სასურველი შეიარაღების ყიდვა ხელახლა. აგრეთვე არსებობს ნეიტრალური ადგილი, სადაც ორივე გუნდის წევრს შეუძლია ყიდვა(დამოკიდებულია რუკის მონაცემებზე). მოთამაშე, რომელიც „მოკვდება“ შემდეგ რაუნდში ძირითადი აღჭურვილობით იქნება, გადარჩენილს უნარჩუნდება შეიარაღება.

თამაშის დროს შესაძლებელია სასურველი სახელისა და ლოგოს (სპრაის) არჩევა. არის მრავალფეროვანი რუკების არჩევანი და საერთო ჩატის ფუნქცია.

## კრიტიკოსების შეფასება
გამოსვლის შემდეგ, თამაშმა მიიღო საკმაოდ მაღალი შეფასებები კრიტიკოსებისგან.  საერთო განხილვების საიტებზე GameRankings-სა და Metacritic-ზე ფლობს 89.20% და 88/100.

## რესურსები ინტერნეტში
* Steam — Steam-ის ოფიციალური საიტი.
* Valve — Valve Corporation-ის ოფიციალური საიტი.
* G7  — ფროფესიონალური გუნდების საერთაშორისო ასოციაცია G7 Teams.

## სქოლიო 
კატეგორია:Counter-Strike
კატეგორია:2000 წლის ვიდეო თამაშები
კატეგორია:კიბერსპორტის თამაშები
კატეგორია:პირველი პირის შუტერი თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:GoldSrc ძრავის თამაშები
კატეგორია:Linux-ის თამაშები
კატეგორია:Microsoft-ის თამაშები
კატეგორია:მრავალმოთამაშიანი ონლაინ თამაშები
კატეგორია:Mac OS X-ის თამაშები
კატეგორია:Valve Corporation-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები
კატეგორია:Xbox-ის თამაშები
ფრიდონ საყვარელიძე

**ფრიდონ საყვარელიძე** (დ. 3 სექტემბერი, 1954, თბილისი — გ. 6 თებერვალი, 2018) — ქართველი პოლიტიკოსი, მედიკოსი და პუბლიცისტი, საქართველოს პარლამენტის ორი მოწვევის დეპუტატი (1992, 2012).

## ბიოგრაფია
წარჩინების დიპლომით დაამთავრა თბილისის I საშუალო სკოლა 1971 წელს, ხოლო 1978 წელს — თბილისის სახელმწიფო სამედიცინო ინსტიტუტი   ექიმ-კარდიოლოგის სპეციალობით. არის მედიცინის დოქტორი. 1992-2016 წლებში რესპუბლიკური პარტიის და მისი ეროვნული კომიტეტის წევრი. 1989 წლიდან იყო რამდენიმე არასამთავრობო ორგანიზაციის („დასი”, „საქართველოს კონსტიტუციის დაცვის ლიგა”, „პლურალიზმის ცენტრი”, „რესპუბლიკური ინსტიტუტი") — დამფუძნებელი და მმართველი ორგანოს წევრი. არის „ქრისტიანული განათლების ფონდის” დირექტორი.  საზოგადოებრივ საქმეთა ინსტიტუტის ლექტორი,  საგანი — „დიადი წიგნები” 2011-2016 წლებში, 2017 წლიდან "პოლიტიკური იდეოლოგიები". 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „11 ოქტომბერი“.  2012 -2016 წლებში —  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი:  „ბიძინა ივანიშვილი — ქართული ოცნება“. 

საყვარელიძე ავტორია რამდენიმე სამეცნიერო შრომისა და მონოგრაფიისა მედიცინაში. 1998 წელს შეადგინა და გამოსცა „ადამიანის უფლებათა ლექსიკონი”. წერდა  საქართველოს სახალხო დამცველის ეგიდით გამომავალ ჟურნალ „სოლიდარობაში“ ადამიანის უფლებების, სამოქალაქო საზოგადოების, რელიგიის, პოლიტიკური იდეოლოგიების და დემოკრატიის საკითხებზე. 

სხვადასხვა დროს მისი რედაქტორობით გამოიცა: „შენიშვნები ადამიანის უფლებებისა და ადამიანის უფლებების მონიტორინგის შესახებ“, „ადამიანის უფლებათა და თავისუფლებათა საფუძვლები“, „ადამიანის უფლებათა მონიტორინგი“, „ადამიანის უფლებათა ევროპის სასამართლო წამების წინააღმდეგ“. 

არის ავტორი წიგნისა „მადამ გილიოტინას საყვარლები“, თანაავტორი წიგნებისა — „საქართველოს კონსტიტუცია (შინაარსისა და საფუძვლების მიმოხილვა)“, „ადამიანის უფლებები და ქართული კულტურა“, „დემოკრატია და ქართული კულტურა“. 

ოთარ ზოიძესთან ერთად ქართულ ენაზე თარგმნა მეოცე საუკუნის ღვთისმეტყველის, პროტოპრესვიტერ ალექსანდრე შმემანის წიგნები: „მართლმადიდებლობის ისტორიული გზა“, „ცოცხალი რწმენის შესახებ“, „ევქარისტია“, „ღვთისმსახურება და ღვთისმეტყველება“. ჰყავს მეუღლე, ოთხი შვილი და სამი შვილიშვილი.

## რესურსები ინტერნეტში
*ყოფილი დეპუტატი ფრიდონ საყვარელიძე გარდაიცვალა. ნეტგაზეთი, 06.02.2018. 

 
 

 
კატეგორია:დაბადებული    3 სექტემბერი
კატეგორია:დაბადებული 1954
კატეგორია:გარდაცვლილი  6 თებერვალი
კატეგორია:გარდაცვლილი 2018
კატეგორია:ქართველი  ექიმები
კატეგორია:საქართველოს III მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:თბილისში დაბადებულები
ფრიდონ
არშაკ II

**არშაკ II**, *არსუკი*  — ქართლის (იბერიის) მეფე ძვ. წ. II ს-იდ I ნახევარში. ლეონტი მროველის მიხედვით მირიან II-ის ძე. იგი ებრძვის ბრატმანის შვილიშვილ ადეროკს და ბრძოლაში იღუპება. ქართულ ისტორიოგრაფიაში არსუკის მოღვაწეობა ძვ. წ. II ს-ით თარიღდება. თუმცა არსებობს მოსაზრება (ს. გორგაძე), რომ იგი ძვ. წ. I ს-ის ბოლოს მეფობდა. 

## გენეალოგია
ლეონტი მროველი და თეიმურაზ ბატონიშვილი ბარტომიდან ადერკამდე მეფეთა სიას განსხვავებულად წარმოგვიდგენს.

## სქოლიო
კატეგორია:იბერიის მეფეები
კატეგორია:ფარნავაზიანები
კატეგორია:გარდაცვლილი 1
კატეგორია:დაბადების წელი უცნობია
საბჭოთა ოსეთი

„**საბჭოთა ოსეთი**“ — ქართული გაზეთი, საქართველოს სსრ-ის კომუნისტური პარტიის სამხრეთ ოსეთის საოლქო კომიტეტის ორგანო. გამოდიოდა 1933–1991 წლებში ცხინვალში, კვირაში 5-ჯერ. გაზეთი აშუქებდა ავტონომიური ოლქის საზოგადოებრივ-პოლიტიკურ და კულტურულ ცხოვრებას. ასახავდა მშრომელთა მიღწევებს. ტირაჟი 7,2 ათასი.

## რესურსები ინტერნეტში
*გაზეთები
*გაზეთები   

## ლიტერატურა
კატეგორია:სამხრეთ ოსეთის ავტონომიური ოლქის ქართულენოვანი გაზეთები
საბჭოთა მწერლობა

**„საბჭოთა მწერლობა“** — საქართველოს საბჭოთა მწერლების კავშირის ყოველთვიური მხატვრულ-ლიტერატურული და საზოგადოებრივ-პოლიტიკური ჟურნალი. გამოდიოდა 1932-1933 წლებში თბილისში, ჟურნალ „პროლეტარული მწერლობის“  (1927–1932) შემდეგ, გამოვიდა 4 ნომერი, გამოსცემდა სარედაქციო კოლეგია, პასუხისმგებელი რედაქტორი იყო შალვა რადიანი. 

ჟურნალში შუქდებოდა ქართული საბჭოთა მწერლობის აქტუალური საკითხები, მისი მიზანი იყო ინტერნაციონალური კავშირის განმტკიცება, საბჭოთა მწერლობის პრინციპების დაცვა, ყოველგვარი სახის ოპორტუნიზმის წინააღმდეგ ბრძოლა. დაიბეჭდა ე. პოლუმორდვინოვის (ე. ზედგინიძე), კ. კალაძის, ბ. ჩხეიძის, გ. შატბერაშვილის, ვ. რუხაძის და სხვათა მხატვრული ნაწარმოებები. მ. ჩიქოვანის, გ. ყურულაშვილის, გ. ნატროშვილისა და სხვათა წერილები. ტირაჟი 3 ათასი ცალი.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
წითელი წიგნი (იუნგი)

**„წითელი წიგნი“**, ასევე ცნობილი სახელწოდებით *Liber Novus* („ახალი წიგნი“) — ფსიქოლოგისა და ფილოსოფოსის — კარლ გუსტავ იუნგის მანუსკრიპტი, შექმნილი 1914-30 წლებში; ითვლის 205 გვერდს, რომელთა ნაწილი საკუთრივ ავტორის მიერ არის ილუსტრირებული. წიგნზე მუშაობა იუნგმა დაიწყო ფროიდთან ურთიერთობის გაწყვეტის შემდეგ, რაც 1913 წელს მოხდა. ფსიქოლოგის ახლობლები და მემკვიდრეები დიდი ხნის განმავლობაში ფსიქოლოგიისთვის ამ მეტად მნიშვნელოვანი წიგნის პუბლიკაციას ეწინააღმდეგებოდნენ. მანუსკრიპტთან მკვლევარების დაშვება შესაძლებელი გახდა მხოლოდ 2001 წელს, ხოლო ფართო საზოგადოებისთვის წიგნის მისაწვდომი გახდა 2009 წელს პუბლიკაციის შემდეგ.

## რესურსები ინტერნეტში
* წიგნის ინგლისური ვერსია 
* წითელი წიგნი, თარგმანი რუსულ ენაზე 

კატეგორია:კარლ იუნგის ნაშრომები
კატეგორია:მანუსკრიპტები
შარუბანაშვილები

**შარუბანაშვილები** — ქართული გვარი რომელიც მოდის ქართლიდან. არსებობს ამ გვარის ძირძველი სახე რომელიც მოდის  „გვარი“  ადუაშვილისგან , როგორც ამ გვარის ისტორიაშია მოხსენებულია იმდროინდელ ქართლის მთავარს რამდენიმე გამოჩენილი მრჩევლისთვის რომლებიც იყვნენ მანამდე "ადუაშვილები" მიუნიჭებია ახალი გვარი „შარუბანაშვილი“ რადგან გამორჩეულები ყოფილიყვნენ ადუაშვილებისგან და დაასახლა ქართლში რომელთაც დაურიგა დიდძალი მიწები და საქონელი და იყვნენ იმდროინდელი ქართლის გამოჩენილი პირები (წამოსულები არიან ჯავახეთის მხრიდან)   . საქართველოში სულ ცხოვრობს 54  შარუბანაშვილი, მათ შორის ქალაქ თბილისში 50.

## სქოლიო
კატეგორია:შარუბანაშვილები
საბჭოთა საქართველო

**„საბჭოთა საქართველო“** — საქართველოს სსრ ერთ-ერთი უნივერსალური გამომცემლობა. შედიოდა საქართველოს სსრ მინისტრთა საბჭოს გამომცემლობათა, პოლიგრაფიისა და წიგნის ვაჭრობის საქმეთა სახელმწიფო კომიტეტის სისტემაში. დაარსდა 1921 წელს თბილისში. ერქვა „სახელმწიფო გამომცემლობა“ (სახელგამი), 1965 წლიდან „საბჭოთა საქართველო“.  გამომცემლობა ყოველწლიურად გამოსცემდა 400-ზე მეტი დასახელების (ტირაჟი 3 მლნ.) წიგნს. 

## ლიტერატურა
კატეგორია:საქართველოს გამომცემლობები
საბჭოთა სამართალი

**„საბჭოთა სამართალი“**— ქართული მეცნიერულ-პრაქტიკული იურიდიული ჟურნალი, საქართველოს სსრ იუსტიციის სამინისტროს, პროკურატურისა და უმაღლესი სასამართლოს ორგანო. გამოდიოდა თბილისში 1926 წლიდან. 1930–1957 წლებში არ გამოდიოდა, განახლდა 1957 წელს. ჟურნალის ამოცანა იყო ხელი შეეწყო სოციალისტური კანონიერებისა და მართლწესრიგის განმტკიცებას, საბჭოთა მოქალაქეების, დაწესებულება-ორგანიზაციებისა და საწარმოების უფლებებისა და კანონიერი ინტერესების დაცვას, მოსახლეობის სამართლებრივ აღზრდას.  ჟურნალი აქვეყნებდა  თეორიული ხასიათის წერილებს, საკანონმდებლო წინადადებებს. აშუქებდა დანაშაულთან და სოციალისტური მართლწესრიგის დარღვევებთან ბრძოლის  საკითხებს, საპროკურორო მუშაობის და სასამართლოების პრაქტიკას და სხვა საკითხებს. 

ჟურნალის პირველი რედაქტორი იყო ი. ვარძიელი, განახლების შემდეგ — მ. ლომიძე.  1959 წლიდან რედაქტორობდა ო. კაციტაძე, გამოდიოდა 2 თვეში ერთხელ. საშუალო ერთჯერადი ტირაჟი იყო 16-18 ათასი.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:1926 წელს დაარსებულები
საბჭოური მერინოსი

**საბჭოური მერინოსი** — წმინდამატყლიანი ცხვრის ჯიში. გამოყვანილია 1920-1952 წლებში სსრკ-ის ევროპის ნაწილის სამხრეთ რაიონებში მაზაევური და ახალკავკასიური მერინოსების შეჯვარების შედეგად მიღებული ნაჯვარების გადარჩევისა და შერჩევის გზით, აგრეთვე ადგილობრივი უხეშმატყლიანი ნერბებისა და მერინოსული ერკემლების შთანთქმითი შეჯვარებით მიღებული ნაჯვარების მონაწილეობით. 

ჯიშში განასხვავებენ 2 ტიპს — სამატყლესა და სამატყლე-სახორცეს. მატყლი მერინოსისაა, ხშირი, სიმსხოსა და სიგრძის მიხედვით თანაბარი. თანაბარზომიერად კლაკნილი, უპირატესად 64-ე ხარისხისა, სიგრძით 7,5-10 სმ. ერკემლის ნაპარსი შეადგენს 13-16 კგ (უდიდესია 24 კგ-მდე), ნერბისა  5-7 კგ (უდიდესია 12 კგ-მდე). სუფთა მატყლის  გამოსავალი 36-42%. ნაყოფიერება 100 ნერბზე 120-140 ბატკანია. ცხვარი კარგად ეგუება ზამთრის საძოვრებზე სამომთაბარო პირობებს. საბჭოური მერინოსის მოშენებას მისდევენ  სტავროპოლის მხარეში, როსტოვისა და ასტრახანის ოლქებში, დასავლეთ ციმბირში, ყაზახეთში.

## ლიტერატურა
კატეგორია:ცხვრის ჯიშები
Yes (Pet Shop Boys-ის ალბომი)

***Yes***  —  ჯგუფ Pet Shop Boys-ის მეათე სტუდიური ალბომი, გამოსული 2009 წელს. იგი ჩაიწერა 2008 წლის განმავლობაში. ალბომზე მოწვეული მუსიკოსების სახით წარმოდგენილები არიან გიტარისტი ჯონი მარი, Modest Mouse, ჯგუფი Electronic, The Cribs და სხვები.

ბრიტანულ ჩარტში ალბომმა მიაღწია #4 ადგილს. ეს იყო ჯგუფის დიდი წარმატება 1996 წლის დისკის *Bilingual* შემდეგ.

## სიმღერების სია 
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:Pet Shop Boys-ის ალბომები
კატეგორია:2009 წლის ალბომები
კატეგორია:Parlophone-ის ალბომები
კატეგორია:ალბომები Xenomania-ს პროდიუსერობით
საბჭოური ტვირთმზიდი ცხენი

**საბჭოური ტვირთმზიდი ცხენი** — მსხვილი ტვირთმზიდი ცხენების ჯიში. გამოყვანილია ყოფილ სსრკ-ში ადგილობრივი შესაბმელი ცხენების ბელგიური ბრაბანტულ ცხენებთან შთანთქმითი შეჯვარების გზით. ჯიში დამტკიცებულია  1952 წელს. ცხენი მასიურია, გამოირჩევა მაგარი კონსტიტუციით, მშვიდი ტემპერამენტით. ფერად უმთავრესად თაფლაა ან თაფლა-თრთვილა, იშვიათად — ქურანა. 

აჯილღის საშუალო განაზომებია (სმ): სიმაღლე მინდაოში 161, ტანის ირიბი სიგრძე 169, გულმკერდის ირგვლივი 210,9, ნების ირგვლივი 25,2; იწონის 790 კგ, ფაშატი 640-660 კგ. 1957 წელს  ტამბოვის იპოდრომზე აჯილღა „ფარსმა“ 22 991კგ ტვირთი ზიდა 35 მ-ზე. ყოფილ სსრკ-ის ტერიტორიაზე საბჭოური ტვირთმზიდი ცხენი გავრცელებულია თითქმის ყველგან, გარდა ამიერკავკასიის, შუა აზიის მთიან და აზიის ჩრდილო და ჩრდილო-აღმოსავლეთ რაიონებში.

## ლიტერატურა
კატეგორია:ცხენის ჯიშები